Tuɣal-d teqqcict-nni s axxam terra iman-is tehlek, dɣa tsuter-as ad as-d-tseww taberkukest, yemma-s-nni mi tecɛel timest iwakken ad d-tseww tessers-as afus-is ɣef temmest-nni tenna-as tura ad iyi-d-tiniḍ tidet, mi i s-d-teḥka tamsalt teɛzem ad teffeɣ ad tnadi ɣef watmaten-is, di tazwara ur tt-ǧǧin ara imawlan-is taggara uɣalen unfen-as, maca tewwi yid-s taklit d uɛeqqa yessawalen akked uɛawdiw. Truḥ teqcict-nni ala tleḥu ala tleḥu armi tewweḍ ɣer tala tersa ad tessew wa ad tessired maca mi i d-tuɣal tettu-d aɛeqqa-nni, dɣa tenna-as-d teklit-nni ers-d ad rekbeɣ, dɣa tenna-as aɛeqqa yessawalen yessawalen, taklit tabeɛɛuzt tenna-yi-d ers ad rekbeɣ, dɣa ad as-d-yerr ruḥ a yelli ruḥ, kemlent tikli terna tsuter12